૨૦૧૮નું સમગ્ર કેલેન્ડર વર્ષ સારું રહેવાની ધારણા છે કારણ કે ૫૦ જેટલી કંપનીઓ આગામી મહિનાઓમાં આઈપીઓ લાવવાની છે. તેમાં એચડીએફસી મ્યુચ્યુઅલ ફંડ, લોઢા ડેવલપર્સ અને રેલ વિકાસ નિગમ જેવી કંપનીઓનો સમાવેશ છે. આ પૈકી ૨૮ કંપનીઓ સેબીની મંજૂરીની રાહ જોઈ રહી છે, જ્યારે ૧૮ કંપનીઓને લીલી ઝંડી મળી ગઈ છે. સ્ટોક એક્સચેન્જના ડેટા મુજબ આ વર્ષે જાન્યુઆરી-જૂનના ગાળામાં ૧૮ કંપનીઓએ આઈપીઓ મારફતે સંયુક્ત રીતે કુલ ૨૩,૬૭૦ કરોડ રૂપિયા એકત્ર કરી લીધા હતા. ગત વર્ષે આ ગાળામાં ૧૩ કંપનીઓએ ૧૨,૦૦૦ કરોડ રૂપિયા એકત્ર કર્યા હતા. ૨૦૧૬માં આ ગાળામાં ૧૧ કંપનીઓએ ૬૯૬૨ કરોડ રૂપિયા એકત્ર ક્યા હતા.